Outa sê gou oor appèl teen e-tol-uitspraak | Nuus24
Johannesburg – Die Bondgenootskap Teen Stedelike Tol (Outa) sal Vrydag besluit of hy gaan appelleer teen 'n beslissing van die hooggeregshof dat die omstrede e-tolstelsel wél sal voortgaan."Ons het die uitspraak nagegaan en ons sal môre (Vrydag) met ons regsspan vergader om die pad vorentoe te bespreek," het Wayne Duvenhage, voorsitter van Outa, Donderdag gesê."Ons glo daar is sterk redes om te appelleer."Outa het onlangs die hof gevra om 'n besluit van die Suid-Afrikaanse Nasionale Padagentskap (Sanral) om sekere snelweë in Gauteng as tolpaaie te verklaar, te hersien en ongeldig te verklaar.Die hof het intussen dié aansoek van die hand gewys.Pretoria se hooggeregshof het gelas dat die Outa alle regskostes in die e-tolstelsel se hofstryd moet betaal.Die minister van vervoer sal 'n aankondiging maak oor wanneer die e-tolstelsel geïmplementeer gaan word. – Volg Nuus24 op Twitter Melkboer in VSA voer koeie soetgoed
• Bedrywe • Diere • Melkboer in VSA voer koeie soetgoed
Hoë voerpryse weens die droogte in Amerika het daartoe gelei dat ’n boer van Indiana nou selfs koekies en malvalekkers vir sy koeie voer.
In ’n poging om ’n goedkoop vervanging vir mielies in voer te vind, het ’n melkboer van Indiana, Amerika, op ’n goeie aanbod vir strooilekkers wat oor roomys gegooi word, afgekom. Mnr. Mike Yoder sê sy melkkoeie geniet deesdae kleurvolle voer, wat koekies, jelliewurms, malvalekkers, die graankos Fruit Loops, lemoenskil en gedroogde bessies insluit.
Veeboere in Amerika voer hul beeste glo basies enigiets wat as vervanging vir die stylselagtige, soet inhoud van mielies gevind kan word: “Enigiets wat die prys van voer kan afbring,” sê Yoder volgens ’n berig op News24.com.
Sjokolade vir koeie?Sjokolade is van tyd tot tyd ook op die spyskaart. Mnr. Hansen Mueller, verbonde aan Grain from Omaha, bemark saam met hawer en grondboontjiebotter-korrels ook sjokolade. Hy sê dit kom uiteindelik neer op die vet, suiker en energie wat in die voer voorkom.
Dié alternatiewe vir mielies word deur makelaars in Amerika bemark sedert die prys van mielies en sojabone weens die droogte die hoogte ingeskiet het. Voorrade van dié gewasse is in party dele van die land só beperk dat niks daarvan teen enige prys beskikbaar is nie.
Die “neweprodukte” wat vir diere gevoer word, beteken tans vir party kopers besparings van 10% tot 50%. Amerika se mielie-oes gaan na verwagting vanjaar die kleinste in ses jaar wees.Bron: News24.com